**SKRAĆENI ZAPISNIK**

sa 21. sjednice Gradskog vijeća Grada Trilja održane 06. rujna 2023. u gradskoj vijećnici Grada Trilja.

Početak u 19.00 sati.  
  
Prisutni:  
Miljenko Marić, predsjednik Gradskog vijeća

Vijećnici:  
Ivan Šipić, Ivica Marić, Žana Majić, Miroslav Čalo, Zlatko Gusić, Ante Kozina, Tihomir Grubišić, Miro Radman-Livaja, Ivan Lipotić Piroga, Marko Dragušica, Ivan Sablić i Elvira Bajić

Odsutni vijećnici: /  
Ostali prisutni:   
Dino Hrustić, pročelnik   
Marko Varvodić, viši stručni suradnik   
  
Predsjednik Gradskog vijeća Miljenko Marić pozdravio je sve prisutne i otvorio je 21. sjednicu Gradskog vijeća.

**Pitanja i prijedlozi vijećnika (aktualni sat)**

Predsjednik Gradskog vijeća Miljenko Marić pozvao je vijećnike da se prijave na **aktualni sat**.

Vijećnica Žana Majić pitala je pročelnika Dina Hrustića da li je Odluku o sufinanciranju školskih udžbenika trebalo temeljiti i na podzakonskom aktu u konkretnom slučaju na Socijalnom pravilniku, da li je prije donošenja akta trebalo biti javno savjetovanje, može li takav akt stupiti na snagu danom donošenja i da li ga uopće može donijeti izvršna vlast ili je trebao biti predložen gradskom vijeću na usvajanje.

Pročelnik je odgovorio da se radi o kompleksnom pitanju, da je akt donesen temeljem članaka koji propisuju ovlasti gradonačelnika i obvezao se dostaviti detaljniji odgovor pisanim putem.

Vijećnik Miroslav Čalo pitao je pročelnika Dina Hrustića ima li informaciju na kojoj lokaciji će se održati tradicionalni Mihovilski sajam i je li upoznat s dopisom koju su na tu temu u grad uputili triljski ugostitelji.

Pročelnik je odgovorio da nije upoznat s navedenim dopisom i da ne zna točnu lokaciju održavanja sajma jer je to problematika upravnog odjela za prostorno uređenje i komunalne poslove.

Vijećnik Ivica Marić pitao je pročelnika Dina Hrustića smatra li da je Pravilnik o unutarnjem redu gradske uprave donesen u skladu sa zakonom.

Pročelnik je odgovorio da smatra da je donesen u skladu sa zakonom.

Drugo pitanje vijećnika Ivice Marića za pročelnika glasilo je: Da li su pročelnici dužni dolaziti na sjednice gradskog vijeća ?

Pročelnik je odgovorio da bi bilo poželjno da dolaze, ali da ne može ulaziti u razloge izostanka svojih kolega.

U ime kluba vijećnika nezavisne liste vijećnike Ivica Marić postavio je pitanje gradonačelniku vezano za kupališta Mali i Veliki Drinić i Vrbe, kada će se na istima postaviti koluti za spašavanje.

Vijećnik Tihomir Grubišić istaknuo je povredu poslovnika jer je pitanje postavljeno osobi koja nije prisutna na sjednici.

Predsjednik Miljenko Marić dao je mišljenje da poslovnik nije povrijeđen i da vijećnik ima pravo uputiti pitanje i dobiti odgovor pisanim putem.

Vijećnik Miljenko Marić osvrnuo se na objavu obrazaca za korištenje prava iz čl. 41. i 42. Pravilnika o socijalnoj skrbi za roditelje djece predškolske dobi i zamolio je pročelnika Dina Hrustića da se napravi jedan dodatni obrazac za prava iz članka 30. Pravilnika.

Vijećnik Zlatko Gusić pitao je pročelnika Dina Hrustića u kakvom su statusu stare škole koje je županija dala gradovima na upravljanje.

Pročelnik Dino Hrustić odgovorio je da mu nije poznat status navedenih škola te da će dostaviti pisani odgovor.

Nakon završetka aktualnog sata predsjednik Miljenko Marić pitao je ima li primjedbi na zapisnik sa 20. sjednice gradskog vijeća.

Predsjednik je zamolio da se na zapisniku ubuduće numeriraju stranice i istaknuo je omašku u točki ad9. gdje je navedeno 13 vijećnika prisutno pri glasovanju, a treba stajati 11.

Nakon navedenih korekcija Zapisnik sa 20. sjednice usvojen je jednoglasno sa 12 glasova ZA.

Predsjednik Miljenko Marić pitao je ima li prijedloga za izmjene i dopune dnevnog reda.

Predsjednik gradskog vijeća i predsjednik Odbora za javna priznanja predložio je da se dnevni red nadopuni točkom „Prijedlog Odluke o dodjeli javnih priznanja Grada Trilja za 2023. godinu.

Predložena izmjena dnevnog reda usvojena je jednoglasno sa 12 glasova ZA.   
Prije glasovanja o dnevnom redu sjednici se pridružio vijećnik Ivan Šipić.

**Predsjednik Miljenko Marić predložio je sljedeći dnevni red:**

1. Prijedlog Odluke o nerazvrstanim cestama i javno prometnim površinama na području grada Trilja
2. Prijedlog Odluke o uvođenju sustava glavne knjige riznice te načinu vođenja jedinstvenog računa riznice Grada Trilja
3. Prijedlog Etičkog kodeksa svih nositelja političkih dužnosti u Gradu Trilju
4. Prijedlog Odluke o dodjeli javnih priznanja Grada Trilja za 2023. godinu
5. Prijedlog Rješenja o razrješenju predsjednika gradskog vijeća Grada Trilja
6. Prijedlog Rješenja o razrješenju potpredsjednika Gradskog vijeća Grada Trilja
7. Prijedlog Odluke o izboru predsjednika Gradskog vijeća Grada Trilja
8. Prijedlog Odluke o izboru potpredsjednika Gradskog vijeća Grada Trilja

Predloženi dnevni red usvojen je jednoglasno sa 13 glasova ZA.

**Ad.1.** **Prijedlog Odluke o nerazvrstanim cestama i javno prometnim površinama na području grada Trilja**

Prijedlog je u ime predlagatelja obrazložio Ante Kozina istaknuvši da se radi o konačnom prijedlogu akta s dva amandmana predlagatelja koji postaju sastavnim djelom akta. Naglasio je da je prijedlog odluke prošao proceduru javnog savjetovanja te da je potrebno donijeti novu odluku s obzirom na izmjene Zakona o cestama i Zakona o komunalnom gospodarstvu.

Nakon izlaganja predsjednik je otvorio raspravu.

U raspravi je Miljenko Marić istaknuo da se radi o aktu koji je nastao po uzoru na neke druge gradove te da će doprinijeti boljem upravljanju nerazvrstanim cestama.   
Kao supredlagatelj podnio je usmeni amandman na čl. 9. kojim se ispravlja nomotehnička greška.

Nakon izlaganja i rasprave predsjednik Miljenko Marić dao je Prijedlog na glasovanje.

Prisutno vijećnika pri glasovanju: 13  
„ZA“ prijedlog je glasovalo 13 vijećnika   
„protiv“ nitko  
„suzdržan“ nitko

Konstatirano je da jePrijedlog Odluke o nerazvrstanim cestama i javno prometnim površinama na području grada Trilja usvojen jednoglasno sa 13 glasova „ZA“ .

**Ad.2.** **Prijedlog Odluke o uvođenju sustava glavne knjige riznice te načinu vođenja jedinstvenog računa riznice Grada Trilja**

Prijedlog je u ime predlagatelja obrazložio vijećnik Ante Kozina istaknuvši pravni okvir za uvođenje riznice u Zakonu o proračunu. Naglasio je da Grad Trilj ima četiri proračunska korisnika koji sada imaju svoje zasebne račune, dok bi se uvođenjem sustava riznice sva plaćanja vršila s jednog računa. Nabrojio je i ostale prednosti poput izbjegavanja troškova plaćanja s računa na račun, održavanja softvera i slično te je istaknuo da će se uvođenjem riznice napraviti iskorak u proračunskoj transparentnosti grada.

Nakon izlaganja predsjednik je otvorio raspravu.

Vijećnica Žana Majić pozdravila je inicijativu za uvođenje sustava riznice i izrazila je nadu da će ista profunkcionirati i pridonijeti transparentnosti proračuna.

Vijećnik Miljenko Marić kao supredlagatelj podnio je tri usmena amandmana koja su postala sastavnim dijelom konačnog prijedloga

Nakon izlaganja i rasprave predsjednik Miljenko Marić dao je prijedlog na glasovanje.

Prisutno vijećnika pri glasovanju: 13  
„ZA“ prijedlog je glasovalo 13 vijećnika   
„protiv“ nitko  
„suzdržan“ nitko

Konstatirano je da je Prijedlog Odluke o uvođenju sustava glavne knjige riznice te načinu vođenja jedinstvenog računa riznice Grada Trilja usvojen jednoglasno sa 13 glasova „ZA“.

**Ad.3. Prijedlog Etičkog kodeksa svih nositelja političkih dužnosti u Gradu Trilju**

Prijedlog je obrazložio vijećnik Miljenko Marić istaknuvši da se ovaj prijedlog po drugi put nalazi na sjednici gradskog vijeća nakon što je prvi prijedlog poništen od strane gradonačelnika.   
Naglasio je da je prijedlog korigiran u dijelu kojem je bilo potrebno, te da je novi prijedlog izrađen u skladu sa zakonom i ukratko se osvrnuo na najvažnije dijelove kodeksa.

Kao predlagatelj podnio je usmeni amandman za ispravak omaške u pisanju, a koji je postao sastavni dio konačnog prijedloga akta.

Nakon izlaganja predsjednik je otvorio raspravu.

Vijećnik Ivica Marić pitao je da li ovaj kodeks predstavlja preporuku ili zakonsku obvezu.

Vijećnik Miljenko Marić odgovorio je da se radi o preporuci iznad koje je Zakon o sprječavanju sukoba interesa.

Nakon izlaganja i rasprave predsjednik Miljenko Marić dao je Prijedlog na glasovanje.

Prisutno vijećnika pri glasovanju: 13  
„ZA“ prijedlog je glasovalo 13 vijećnika   
„protiv“ nitko  
„suzdržan“ nitko

Konstatirano je da je Prijedlog Etičkog kodeksa svih nositelja političkih dužnosti u GraduTrilju usvojen jednoglasno sa 13 glasova „ZA“.

**Ad.4. Prijedlog Odluke o dodjeli javnih priznanja Grada Trilja za 2023. godinu**

Prijedlog je obrazložio predsjednik Odbora za dodjelu javnih priznanja Miljenko Marić istaknuvši da je u propisanom roku na javni poziv pristiglo šest prijedloga, od kojih je Odbor odbio jedan prijedlog, a za preostalih pet predlaže dodjelu javnih priznanja kako slijedi:

1. OSOBNO PRIZNANJE – Matea Šipić
2. KOLEKTIVNO PRIZNAJE – Likovna udruga Tiluruim, Trilj
3. KOLEKTIVNO PRIZNANJE – Pokrenimo Tijaricu
4. ZAHVALNICA GRADA TRILJA – Milan Šušnjara
5. ZAHVALNICA GRADA TRILJA – Veterani DVD-a Trilj

Ukratko je obrazložio svaki od prijedloga te je nakon izlaganja otvorio raspravu.

Nitko se nije javio za raspravu pa je predsjednik Miljenko Marić dao Prijedlog na glasovanje.

Prisutno vijećnika pri glasovanju: 13  
„ZA“ prijedlog je glasovalo 13 vijećnika   
„protiv“ nitko  
„suzdržan“ nitko

Konstatirano je da je Prijedlog Odluke o dodjeli javnih priznanja Grada Trilja za 2023.godinu usvojen jednoglasno sa 13 glasova „ZA“.

**Ad. 5. Prijedlog Rješenja o razrješenju predsjednika gradskog vijeća Grada Trilja**

Prijedlog je obrazložio predsjednik Odbora za izbor i imenovanja Miroslav Čalo istaknuvši da je predsjednik Miljenko Marić podnio pisanu ostavku i da mu mandat prestaje izborom novog predsjednika gradskog vijeća.

Ostavka predstavlja slobodnu volju predsjednika vijeća te se o istoj ne glasuje nego je gradsko vijeće prima na znanje.

**Ad. 6. Prijedlog Rješenja o razrješenju potpredsjednika Gradskog vijeća Grada Trilja**

Prijedlog je obrazložio predsjednik Odbora za izbor i imenovanja Miroslav Čalo istaknuvši da je potpredsjednica Žana Majić podnijela pisanu ostavku i da joj mandat prestaje izborom novog predsjednika gradskog vijeća.

Ostavka predstavlja slobodnu volju potpredsjednika vijeća te se o istoj ne glasuje nego je gradsko vijeće prima na znanje.

**Ad. 7. Prijedlog Odluke o izboru predsjednika Gradskog vijeća Grada Trilja**

Prijedlog je obrazložio predsjednik Odbora za izbor i imenovanja Miroslav Čalo istaknuvši da je jedini pristigli prijedlog za predsjednika Ivan Šipić uz pet potpisa gradskih vijećnika.

Nakon izlaganja predsjednik je otvorio raspravu.

Nakon izlaganja nitko se nije javio za raspravu pa je predsjednik Miljenko Marić dao Prijedlog Odluke na glasovanje.

Prisutno vijećnika pri glasovanju: 13  
„ZA“ prijedlog je glasovalo 7 vijećnika   
„protiv“ 6  
„suzdržan“ nitko   
   
Konstatirano je da je Prijedlog Odluke o izboru predsjednika Gradskog vijeća GradaTrilja usvojen sa 7 glasova „ZA“ (Miljenko Marić, Ante Kozina, Ivan Šipić, Žana Majić, Ivica Marić, Zlatko Gusić i Miroslav Čalo) i 6 protiv (Tihomir Grubišić, Miro Radman Livaja, Elvira Bajić, Ivan Sablić, Ivan Lipotić Piroga i Marko Dragušica).

**Ad. 8.** **Prijedlog Odluke o izboru potpredsjednika Gradskog vijeća Grada Trilja**

Prijedlog je obrazložio predsjednik Odbora za izbor i imenovanja Miroslav Čalo istaknuvši da je jedini pristigli prijedlog za potpredsjednika Miljenko Marić uz pet potpisa gradskih vijećnika.

Nakon izlaganja predsjednik je otvorio raspravu.

Nakon izlaganja nitko se nije javio za raspravu pa je predsjednik Ivan Šipić dao je Prijedlog Odluke na glasovanje.

Prisutno vijećnika pri glasovanju: 13  
„ZA“ prijedlog je glasovalo 7 vijećnika   
„protiv“ 6  
„suzdržan“ nitko

Konstatirano je da je Prijedlog Odlukeo izboru potpredsjednika Gradskog vijeća GradaTrilja usvojen sa 7 glasova „ZA“ (Miljenko Marić, Ante Kozina, Ivan Šipić, Žana Majić, Ivica Marić, Zlatko Gusić i Miroslav Čalo) i 6 protiv (Tihomir Grubišić, Miro Radman Livaja, Elvira Bajić, Ivan Sablić, Ivan Lipotić Piroga i Marko Dragušica).

Nakon što je iscrpljen dnevni red predsjednik Ivan Šipić zahvalio je vijećnicima na suradnji te je zaključio 21. sjednicu Gradskog vijeća Grada Trilja 06.09.2023. u 20.15 sati.

KLASA: 021-03/23-01/  
URBROJ: 2181-12-01-23-01  
Trilj, \_\_\_\_\_\_\_\_\_\_\_\_ 2023.

Zapisničar Predsjednik Gradskog vijeća:

Marko Varvodić, mag. iur. Ivan Šipić, dipl. theol.